Isla del Caño

Isla del Caño er ei øy sørvest i Costa Rica. Den befinner seg om lag 20 km fra Bahía Drake på Osahalvøyas stillehavskyst. Øya har et areal på rundt 3 km², og dens høyeste punkt er 123 meter over havet. Øya ble en del av Corcovado nasjonalpark i 1976, og fikk status som biosfærereservat i 1978. Den er omgitt av korallrev, og er et populært turistmål, blant annet for dykking. Isla del Caño ble brukt som gravplass av førkolumbiske kulturer fra Chiriquí fra 1500 til 700 f.Kr. Man har funnet flere store steinsfærer på øya som ble frakta dit fra fastlandet. Øya fikk sitt nåværende navn i 1519 av spanjolen Juan de Castañeda. Eksterne lenker (en) Isla del Cano – kategori av bilder, video eller lyd på Commons Isla del Caño hos Costa Rica Web Isla del Caño hos Guías Costa Rica